Anton Wilhelm Brøgger ble dr.philos. i 1909 og arbeidet som konservator og bestyrer ved Stavanger museum fra 1909 til 1913, og benyttet anledningen til betydelige utgravninger på Jæren, slik som i Vistehola. 1913-15 var Brøgger underbestyrer ved Universitetets oldsaksamling, og bestyrer og professor 1915-49. Han ble utnevnt til ridder av 1. klasse av St. Olavs orden i 1932 og mottok også flere utenlandske ordener.